ยูเรียครีมคืออะไร
เป็นสารเคมีที่ถูกค้นพบเมื่อต้นศตวรรษที่ 18 อยู่ในปัสสาวะของมนุษย์ และ พัฒนาการสังเคราะห์ขึ้นเพื่อใช้ในเชิงอุตสาหกรรมเคมี เกษตรกรรม การผลิตวัตถุระเบิด ใช้ในห้อง ทดลอง และใช้เป็นยาในวงการแพทย์ โดยพัฒนาเป็นรูปแบบของยาครีมเพื่อทาผิวหนังป้องกันการสูญเสียน้ำ นอกจากนี้ยังนำมาใช้กับอีกหลายอาการโรค เช่น สะเก็ดเงิน กลาก ผื่นคันจากอาการผิวแห้ง ผื่นผิวหนังเรื้อรัง เชื้อราที่เล็บ และโรคผิวหนังเกล็ดปลา ยูเรียครีมที่พบเห็นในตลาดยาบ้านเรา มีความเข้มข้นอยู่ที่ 10 และ 20 ในบางสูตรตำรับจะมีการผสมยาสเตียรอยด์บางตัว เช่น Triamcinolone เพื่อเพิ่มประสิทธิภาพของการรักษา หรือผสมกับยาต้านเชื้อรา เช่น Clotrimazole เพื่อช่วยบรรเทาอาการคันของผิวหนัง ยูเรียครีมเป็นยาใช้ภายนอก ห้ามรับประทาน การใช้ยาควรต้องได้รับคำสั่งจากแพทย์ หรือขอคำปรึกษาจากเภสัชกรก่อนใช้ยาทุกครั้ง ยายูเรียครีมมีสรรพคุณรักษาและป้องกันผิวหนังแห้ง เพิ่มความชุ่มชื้นกับผิวหนัง รักษาอาการผื่นคันของผิวหนัง รักษาอาการผิวหนังหนาและหยาบกระด้าง ยายูเรียครีมมีกลไกการออกฤทธิ์อย่างไร ยายูเรียครีมจะช่วยดูดซับน้ำและเพิ่มความชุ่มชื้นให้กับผิวหนังในชั้นนอกสุดของหนังกำพร้า Stratum Corneum เป็นเหตุให้บรรเทาอาการระคายเคืองและผื่นคันได้
14.ผิวหนัง Dermatology,17.เภสัชวิทยา Pharmacology